NERINGOS SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL NERINGOS SAVIVALDYBĖS ADMINISTRACIJOS DIREKTORIAUS 2020 M. GRUODŽIO 10 D. ĮSAKYMO NR. V13-600 „DĖL COVID-19 LIGOS (KORONAVIRUSO INFEKCIJOS) PLITIMO NERINGOS SAVIVALDYBĖJE PREVENCIJOS PRIEMONIŲ“ PAKEITIMO

2021 m. sausio 6 d. Nr. V13-2

Neringa

Vadovaudamasis Lietuvos Respublikos vietos savivaldos įstatymo 18 straipsnio 1 dalimi ir Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gruodžio 8 d. sprendimu Nr. V-2862 „Dėl Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. birželio 16 d. sprendimo Nr. V-1471 „Dėl valstybės ir savivaldybių institucijų, įstaigų, valstybės ir savivaldybių valdomų įmonių darbo vietoms būtinų sąlygų“ pakeitimo“ ir siekiant išvengti tolesnio COVID-19 ligos (koronaviruso infekcijos) plitimo pavojaus Neringos savivaldybėje:

1. Pakeičiu Neringos savivaldybės administracijos direktoriaus 2020 m. gruodžio 10 d. įsakymo Nr. V13-600 „Dėl COVID-19 ligos (koronaviruso infekcijos) plitimo Neringos savivaldybėje prevencijos priemonių“ 1 punktą ir jį išdėstau taip:

„1. Įsakau taikyti šias prevencijos priemones:

1.1. nuo š. m. sausio 5 d. iki sausio 31 d. visi savivaldybės administracijos darbuotojai darbus vykdo nuotoliniu būdu, išskyrus atvejus, kai atitinkamas funkcijas (darbą) būtina atlikti darbo vietoje;

1.2. nuo š. m. sausio 5 d. iki sausio 31 d. visų savivaldybės valdomų įmonių vadovai (išskyrus Neringos gimnazijos, Nidos lopšelio-darželio „Ąžuoliukas“ ir Viešosios įstaigos Neringos pirminės sveikatos priežiūros centro vadovus) privalo organizuoti darbą ir klientus aptarnauti nuotoliniu būdu, išskyrus atvejus, kai atitinkamas funkcijas (darbą) būtina atlikti darbo vietoje;

1.3. Neringos gimnazijos ir Nidos lopšelio-darželio „Ąžuoliukas“ vadovai darbą organizuoja vadovaudamiesi Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo sprendimais.“

2. Nustatau, kad šis įsakymas įsigalioja 2021 m. sausio 5 d.

Skelbti šį įsakymą teisės aktų registre.

Administracijos direktorius	Egidijus Šakalys